CHO โว! Q2/59 มั่นใจพลิกมีกำไรชัวร์
CHO โว! Q2/59 มั่นใจพลิกมีกำไรชัวร์
19 พ.ค. 2559

นายนิติธร ดีอำไพ รองประธานเจ้าหน้าที่บริหารการเงิน บริษัท ช.ทวี ดอลลาเซียน จำกัด (มหาชน) หรือ CHO เปิดเผยว่า บริษัทคาดไตรมาส 2/59 พลิกกลับมามีกำไร หลังไตรมาส 1/59 ที่ผ่านมามีผลขาดทุนอยู่ราว 9.1 ล้านบาท โดยรายได้ในไตรมาส 2/59 จะเคิบโตได้ดีหลังรับรับรู้รายได้จากงานในมือเขามามาก ซึ่งบริษัทฯได้เตรียมแผนและกลยุทธ์การดำเนินธุรกิจให้สอดคล้องกับสถานการณ์ เพื่อการเติบโตที่แข็งแกร่งและมั่นคง และสร้างผลตอบแทนที่ดีให้แก่ผู้ถือหุ้น
สำหรับรายได้ปี 59 บริษัทฯคงเป้าการเติบโตไม่ต่ำกว่า 10% จากปีก่อนที่ทำได้ 1,158.79 ล้านบาท  โดยปัจจุบันมีปริมาณงานในมือ (Backlog) ราว 625.79 ล้านบาท ซึ่งจะทยอยรู้รายได้ในปีนี้ราว 60-70% และอยู่ระหว่างรอลุ้นผลการประมูลงานใหม่ทั้งในและต่างประเทศเพิ่มอีกจำนวนมาก โดยเข้าประมูลงานใหม่มูลค่าราว 100 ล้านบาทที่จะทยอยรู้ผลประมูลในปีนี้ และขณะนี้ได้เข้าซื้อซองประมูลงานใหม่อีกมูลค่าราว 150 ล้านบาท
“ตั้งแต่ไตรมาส 2/59 ผลประกอบการจะกลับมามีกำไรแล้ว ซึ่งในไตรมาส 1/59 ที่ผ่านมาเรามีผลขาดทุนเนื่องจากรายได้เข้ามาไม่มาก หลังไตรมาส 4/58 เราชะลอการรับงานเพื่อรองรับ ขสมก. แต่งานนั้นไม่เกิดขึ้น แต่ไตรมาส 2/59 จะเริ่มเห็นงานเข้ามามากขึ้น และเราเตรียมเข้าประมูลงานทั้งภาครัฐฯแบะเอกชน เพื่อเพิ่มงานในมือให้ปีนี้เราเติบโตได้ตามเป้าหมายที่วางไว้รายได้เติบโตไม่ต่ำกว่า 10%”นายนิติธร กล่าว